આસારામ માનતા હતા કે તેમના જેવા બ્રહ્મજ્ઞાની માટે છોકરીઓનું યૌન શોષણ કરવું પાપ નથી. આ વાત સુનાવણી દરમિયાન સાક્ષી રાહુલ સચારે કોર્ટમાં કહી હતી. રાહુલે કોર્ટમાં કહ્યું હતું કે તેમણે ૨૦૦૩માં આસારામને પુષ્કર, ભિવાની અને અમદાવાદમાં છોકરીઓનું યૌન શૌષણ કરતા જોયા હતા. રાહુલે કહ્યંુ કે મેં આસારામનો વિરોધ કર્યો ત્યારે મને તેમણે કહ્યંુ કે બ્રહ્મજ્ઞાનીને આ બધું કરવાથી પાપ નથી લાગતું. રાહુલે કોર્ટને એમ પણ કહ્યું હતંુ કે આસારામ યૌન શક્તિ વધારવા દવાઓનો સહારો લેતા હતા. સજા સમયે કોર્ટમાં સ્ટાફ, આસારામના ૧૪ વકીલો અને ૨ સરકારી વકીલો સહિત કુલ ૩૦ જણાને જ પ્રવેશ અપાયો હતો. સજા સાંભળતા જ આસારામ માથું પકડીને રોવા લાગ્યા અને હાથ જોડીને જજને પોતાની ઉંમરની શરમ ભરીને સજા ઓછી કરવાનો આગ્રહ કર્યો હતો. એ પછી આસારામ કોર્ટ રૃમમાં જ ત્રણ કલાક માથું પકડીને બેસી રહ્યા. રડતા આસારામે છાતીમાં દુખાવાની ફરિયાદ કરી હતી જેને પગલે તેમને જોધપુરની એમ્સ હૉસ્પિટલમાં તેમની તપાસ કરવામાં આવી હતી.